rejauldu/bengali-wikipedia huggingface dataset:
থাম্ব|হুঘেনডেনে ফ্লিন্ডার্স নদীফ্লিন্ডার্স () উত্তর-পূর্ব অস্ট্রেলিয়ার একটি নদী। এটি ৮৪০ কিমি দীর্ঘ। কুইন্সল্যান্ড রাজ্যের উত্তরাংশে গ্রেগরি পর্বতমালার দক্ষিণ-পশ্চিম ঢালে এই নদী উৎপত্তি লাভ করেছে এবং সেখান থেকে উত্তরে ও উত্তর-পশ্চিমে স্বল্প লোকবসতির নিচু এলাকার মধ্য দিয়ে সর্পিলভাবে অগ্রসর হয়ে কার্পেন্টারিয়া উপসাগরে পতিত হয়েছে। ক্লন্‌কারি ও স্যাক্সবি এর দুইটি প্রধান উপনদী।  গ্রীষ্মকালে ফ্লিন্ডার্স নদী প্রায় ১০৭,৭০০ বর্গকিমি আয়তনের এলাকার পানি নিষ্কাশন করে। কিন্তু শীতকালে এটি প্রায়ই শুকিয়ে যায় এবং এর গতিপথে তখন কেবল কিছু কিছু পানির গর্তের চিহ্ন থাকে। এর ঊর্ধ উপত্যকা ভেড়ার র‌্যাঞ্চিং এবং নিম্ন উপত্যকা গরু-বাছুর র‌্যাঞ্চিঙে ব্যবহার করা হয়।  ফ্লিন্ডার্স নদী ব্রিটিশ নাবিক ম্যাথিউ ফ্লিন্ডার্সের নামে নামকরণ করা হয়েছে। ১৮৬৪ সালে এর উপত্যকায় প্রথম বসতি স্থাপিত হয়।  বিষয়শ্রেণী:অস্ট্রেলিয়ার নদী
ইয়ে সেউ কাই (চীনা: 余兆佳) হলেন ডিএপি-এর একজন মালয়েশীয় রাজনীতিবিদ। তিনি ২০০৮ থেকে ২০১৩ পর্যন্ত পোকোক আসামের হয়ে পেরাক রাজ্য বিধানসভা-এর সদস্য ছিলেন।  রাজনীতি  তিনি ২০১৩ সালের মালয়েশীয় সাধারণ নির্বাচনের আগে রাজনীতি থেকে অবসর নিতে চেয়েছিলেন, তাই ডিএপি পেরাক রাজ্যের চেয়ারম্যান, এনগা কোর মিং, তার বিশেষ সহকারী তেহ কোক লিম-কে তার পরিবর্তে আসনটি রক্ষার জন্য প্রার্থী হিসেবে মনোনীত করেন।  নির্বাচনের ফলাফল  +পেরাক রাজ্য বিধানসভাবছরনির্বাচনী এলাকাপ্রার্থীভোটশতাংশপ্রতিদ্বন্দ্বীভোটশতাংশপ্রদত্ত ভোটসংখ্যাগরিষ্ঠতাভোটদানের হার২০০৮এন১৭ পোকোক আসাম (ডিএপি)৭,৫৭৪৫২.০১%হো চেং ওয়াং (এমসিএ)৬,৭০৯৪৬.১৫%১৪,৫৩৮৮৬৫৭০.১৯%   তথ্যসূত্র   বিষয়শ্রেণী:গণতান্ত্রিক পদক্ষেপ দল (মালয়েশিয়া) রাজনীতিবিদ বিষয়শ্রেণী:পেরাক রাজ্য বিধানসভার সদস্য বিষয়শ্রেণী:চীনা বংশোদ্ভূত মালয়েশীয় রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:জন্মবর্ষ অজানা (জীবিত ব্যক্তি)
মাওলানা মুরাদ () উসমানীয় আরবের মক্কা শহরের একজন আলিম এবং ওস্তাদ ছিলেন।   জীবনী  মুরাদ ১৭০০-এর দশকে বাংলায় জন্মগ্রহণ করেন। ১৭৫৭ সালে পলাশীর যুদ্ধ এবং পরবর্তীকালে ব্রিটিশ ঔপনিবেশিক ক্ষমতার উত্থানের পর, মুরাদের মতো কিছু বাঙ্গালী মুসলমানরা এতটাই চিন্তিত হয়ে পড়েছিলেন যে তারা উসমানী সাম্রাজ্যের মত ইসলামী মুলুকগুলোতে চলে যাওয়ার সিদ্ধান্ত নেন।  মুরাদ অষ্টাদশ শতাব্দীতে মক্কা শহরে যান ও সেখানে বসবাস শুরু করেন এবং একজন জ্ঞানী আলিম হিসেবে স্বীকৃতি লাভ করেন, যার কারণে তাঁকে মাওলানা নামে ডাকা হত।  ১৭৯৯ খ্রীষ্টাব্দে, বাশারত আলী ও ১৮ বছর বয়সী শরীয়তুল্লাহসহ একদল বাঙ্গালী মক্কায় যান এবং যাওয়ার পর তাঁদের মুরাদের ঘরে থাকার ব্যবস্থা করা হয়। মুরাদ দুই বছর ধরে শরীয়তউল্লাহকে ফিকহ, আরবি সাহিত্য, এবং ইসলামের ইতিহাস শিক্ষা দিয়েছিলেন।   আরও দেখুন   মধ্যপ্রাচ্যে বাংলাদেশি   তথ্যসূত্র   বিষয়শ্রেণী:১৮শ শতাব্দীর বাঙালি বিষয়শ্রেণী:১৯শ শতাব্দীর বাঙালি বিষয়শ্রেণী:১৮শ শতাব্দীর মুসলিম ধর্মতত্ত্ববিদ বিষয়শ্রেণী:১৯শ শতাব্দীর মুসলিম ধর্মতত্ত্ববিদ বিষয়শ্রেণী:মক্কার ব্যক্তি বিষয়শ্রেণী:ইসলামের বাঙালি মুসলিম পণ্ডিত বিষয়শ্রেণী:উসমানীয় সাম্রাজ্যের মুসলিম বিষয়শ্রেণী:বাঙালি আলেম বিষয়শ্রেণী:ইসলামের ইতিহাসবিদ
জিম ক্রো আইন () মার্কিন যুক্তরাষ্ট্রের বর্ণগত বিচ্ছিন্নতাবাদী আইন। ১৮৭৬ ​​থেকে ১৯৬৪ সালে এই আইন যুক্তরাষ্ট্রের বিভিন্ন রাজ্যে জারি ছিল।  "জিম ক্রো আইন" আফ্রিকান আমেরিকানদের পৃথকীকরণ এবং বৈষম্য সৃষ্টিতে সুনির্দিষ্ট আইনি ভিত্তি প্রতিষ্ঠা করেছিল। Bubar, Joe. (March 9, 2020). The Jim Crow North - Upfront Magazine - Scholastic, Retrieved June 7, 2021. আইনটি প্রথম গৃহযুদ্ধ এবং গৃহযুদ্ধ পরবর্তীকালীন পুনর্গঠনের সময়ে কার্যকর হয় যা বিংশ শতাব্দীর মধ্যভাগ পর্যন্ত এটি কার্যকর ছিল। সব পাবলিক ভবন কৃষ্ণাঙ্গ এবং শ্বেতাঙ্গ সাপেক্ষে বিভক্ত ছিল। Discrimination in Access to Public Places: A Survey of State and Federal Accommodations Laws, 7 N.Y.U. Rev.L. & Soc.Change 215, 238 (1978) "জিম ক্রো" একজন কৃষ্ণাঙ্গ ব্যক্তির জন্য বর্ণবাদী শব্দ হিসেবে ধরা হত। এই বিচ্ছিন্নতা/বিভক্তি সশস্ত্র বাহিনী, স্কুল, রেস্টুরেন্ট, বাস এবং কাউচগুলিতেও কার্যকর ছিল।"ন্যাশনাল অ্যাসোসিয়েশন ফর অ্যাডভান্সমেন্ট ফর কালারাড পিপল" ১৯০৯ সালে প্রতিষ্ঠার পর বর্ণবাদী জিম ক্রো আইনের বিরুদ্ধে প্রাতিষ্ঠানিক লড়াই এর সূচনা হয়। ১৯৫৪ সালে মার্কিন সুপ্রিম কোর্ট রায় দেয় যে রাষ্ট্র পরিচালিত স্কুলগুলিতে এই ধরনের পৃথকীকরণ মার্কিন সংবিধানবিরোধী । সিদ্ধান্তটি ব্রাউন ভি বোর্ড অফ এডুকেশন নামে পরিচিত। অন্যান্য জিম ক্রো আইন ১৯৬৪ সালের নাগরিক অধিকার আইন এবং ১৯৬৫ সালের ভোটিং রাইটস অ্যাক্ট দ্বারা বিলুপ্ত হয়।  thumb|একটি বাস স্টেশনে "কৃষ্ণাঙ্গ" waiting রুম thumb|220px|প্রেসিডেন্ট লিন্ডন বি জনসন ১৯৬৪ সালের নাগরিক অধিকার আইন এ সই করেছেন এবং মার্টিন লুথার কিং জুনিয়র এবং অন্যরা তা প্রত্যক্ষ করেছেন।   উৎপত্তি  জানুয়ারি ১৮৬৫ সালে সংবিধানের ১৩ তম সংশোধনীতে দাস প্রথা বিলুপ্ত করার প্রস্তাবনা হয়।  গৃহযুদ্ধ পরবর্তীকালীন (১৮৬৫-১৮৭৭) সময়ে আফ্রিকান-আমেরিকানদের মৌলিক অধিকার কেন্দ্রীয় আইনের মাধ্যমে সংরক্ষিত ছিল। ১৮৭০ এর দিকে দক্ষিণে ডেমোক্রেটরা ক্ষমতা পাওয়া শুরু করল নির্বাচনী কারচুপি ও সন্ত্রাসী কার্যক্রম এবং বিরোধী দল দমনের মাধ্যমে। রাজ্যগুলো ভোটার নিবন্ধন ও নির্বাচনী আইন কড়া করা শুরু করল যার ফলে বেশিরভাগ কৃষ্ণাঙ্গ এবং অনেক শ্বেতাঙ্গ গরিবদের রাজনৈতিক অংশগ্রহণ কমতে শুরু করল। সংস্কৃতিতে এসব বৈষম্যমূলক আইনের বিরুদ্ধে প্রাতিষ্ঠানিক সুযোগ কৃষ্ণাঙ্গদের ছিল না।  তথ্যসূত্র  বিষয়শ্রেণী:১৮৭০-এর দশকে মার্কিন যুক্তরাষ্ট্রে প্রতিষ্ঠিত বিষয়শ্রেণী:১৯৬০-এর দশকে মার্কিন যুক্তরাষ্ট্রে বিলুপ্ত বিষয়শ্রেণী:আফ্রিকান-মার্কিন ইতিহাস বিষয়শ্রেণী:মার্কিন যুক্তরাষ্ট্রে কালো বিরোধী বর্ণবাদ বিষয়শ্রেণী:ঋণের বন্ধন বিষয়শ্রেণী:মার্কিন যুক্তরাষ্ট্রে বৈষম্য বিষয়শ্রেণী:আফ্রিকান-আমেরিকান নাগরিক অধিকারের ইতিহাস বিষয়শ্রেণী:মার্কিন যুক্তরাষ্ট্রে জাতিগত বিচ্ছিন্নতার ইতিহাস বিষয়শ্রেণী:জিম ক্রো বিষয়শ্রেণী:মার্কিন যুক্তরাষ্ট্রের আইনি ইতিহাস বিষয়শ্রেণী:স্থানীয় মার্কিন ইতিহাস বিষয়শ্রেণী:মার্কিন যুক্তরাষ্ট্রের রাজনীতি ও বর্ণ বিষয়শ্রেণী:মার্কিন যুক্তরাষ্ট্রের বর্ণ ও আইন বিষয়শ্রেণী:মার্কিন যুক্তরাষ্ট্রের বর্ণ আইন বিষয়শ্রেণী:মার্কিন যুক্তরাষ্ট্রের রাজনৈতিক পরিভাষা বিষয়শ্রেণী:পুনর্গঠনের যুগ বিষয়শ্রেণী:বাতিল মার্কিন যুক্তরাষ্ট্রের আইন বিষয়শ্রেণী:মার্কিন যুক্তরাষ্ট্রে সাদা আধিপত্য
প্রভা দেবী  (১২ আগস্ট ১৯০৩ – ৮ নভেম্বর ১৯৫২) ছিলেন বাংলা রঙ্গমঞ্চের খ্যাতনাম্নী অভিনেত্রী ও সুগায়িকা।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৪১৭-৪১৮,    জীবনী প্রভা দেবী ১৯০৩ খ্রিস্টাব্দের ১২ আগস্ট কলকাতায় জন্মগ্রহণ করেন। মাতা বিন্ধ্যবাসিনী থাকতেন নিষিদ্ধপল্লীর প্রতিভাময়ী অভিনেত্রী  তিনকড়ির কাছে। তার হাত ধরেই আট বৎসর বয়সে পেশাদারি নাটকের দলে যোগ দেন এবং পরবর্তীতে বাংলার রঙ্গমঞ্চ ও ছায়াছবির জগতে নিজের চেষ্টা ও পরিশ্রমে একটি নির্দিষ্ট জায়গা করে নেন। ছোট থেকেই অবশ্য তাকে নৃত্য শেখাতেন ললিত গোস্বামী। আট আনা পারিশ্রমিকে থিয়েটারে সখির দলে যোগ দেন। পরে পাঁচ টাকা জলপানিতে জয়দেব নাটকে এক বালকের চরিত্রে কাজ করেন। তেরো-চোদ্দো বছর বয়সে ম্যাডান থিয়েটার কোম্পানির  সঙ্গে যুক্ত হয়ে তাদের থিয়েটারে নাচে ও গানে অংশ নিতেন।  ষোল বৎসর বয়সে তিনি প্রথম রত্নেশ্বরের মন্দির নাটকে  নির্মলেন্দু লাহিড়ীর বিপরীতে  নায়িকা হিসাবে অভিনয় করেন। শিশিরকুমার ভাদুড়ী অধ্যাপনা ছেড়ে ১৯২০ খ্রিস্টাব্দে ম্যাডান থিয়েটারে চুক্তিবদ্ধ হয়ে আলমগীর নাটক মঞ্চস্থ করেন। সেই নাটকে প্রভা রূপকুমারী-র ভূমিকায় অভিনয় করে প্রথম রজনীতেই সাড়া ফেলে দেন। তারপর তিনি শিশিরকুমারের সংস্পর্শে থেকেই নিজেকে প্রতিষ্ঠিত করেন। তার নাট্যদলের সঙ্গে ১৯৩০ খ্রিস্টাব্দে  মার্কিন যুক্তরাষ্ট্র ভ্রমণে যান। কলকাতায় অবশ্য শিশিরকুমার দল ছাড়াও আরো বিভিন্ন থিয়েটারে কাজ করেছেন। ১৯৫২ খ্রিস্টাব্দের ৬ জানুয়ারি তিনি রঙমহলে সেই তিমিরে নাটকে অভিনয় করেন। থিয়েটার ছাড়াও তিনি  ম্যাডান থিয়েটার কোম্পানি নিবেদিত তিনটি নির্বাক ছবি এবং দুটি সবাক চিত্রে কাজ করেন।  প্রভা দেবী একজন গীতিকারও ছিলেন। তার গানের সংকলন গীতায়ন গুরুদাস চট্টোপাধ্যায় অ্যান্ড কোম্পানি হতে প্রকাশিত হয়েছিল।   এছাড়াও প্রভা দেবী ১৯২৭ খ্রিস্টাব্দে ২৬ আগস্ট সূচনার দিন থেকেই ইন্ডিয়ান ব্রডকাস্টিং কোম্পানি, পরবর্তীতে  আকাশবাণীর সঙ্গে যুক্ত ছিলেন। তার কণ্ঠে গীত গান  হিজ মাস্টার্স ভয়েস রেকর্ড করেছিল।   মৃত্যু  প্রভা দেবী স্বল্প রোগ ভোগের পর ১৯৫২ খ্রিস্টাব্দের ৮ নভেম্বর কলকাতায় প্রয়াত হন। তার চপল ভাদুড়ীসহ তিন পুত্র ও বিখ্যাত অভিনেত্রী কেতকী দত্ত সহ দুই কন্যা ছিল।    চলচ্চিত্রের তালিকা   বছর  ছায়াছবি ভূমিকা   পরিচালক   টীকা  ১৯২৩ মাতৃস্নেহ জ্যোতিষ ব্যানার্জি  নির্বাক চিত্র ১৯২৪ পাপের পরিণাম জ্যোতিষ ব্যানার্জি  নির্বাক চিত্র ১৯২৮ বিষবৃক্ষ  নির্বাক চিত্র১৯৩৩সীতাতুঙ্গভদ্রাশিশিরকুমার ভাদুড়ী ১৯৫২ পল্লীসমাজ রমা নীরেন লাহিড়ী সবাক চিত্র ১৯৫২ নাগরিকঋত্বিক ঘটকসবাক চিত্র  তথ্যসূত্র   বিষয়শ্রেণী:১৯০৩-এ জন্ম বিষয়শ্রেণী:১৯৫২ -এ মৃত্যু বিষয়শ্রেণী: কলকাতা   জেলার ব্যক্তি  বিষয়শ্রেণী: বাঙালি অভিনেত্রী  বিষয়শ্রেণী: ভারতীয় অভিনেত্রী  বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী
রফিক আহমদ পামপুরি (জন্ম: ১৩ ফেব্রুয়ারি ১৯৫৬) একজন ভারতীয় ইসলামি পণ্ডিত, ডাক্তার, শিক্ষাবিদ ও লেখক। তিনি শ্রীনগরের অন্যতম প্রধান মাদ্রাসা দারুল উলুম ইলাহিয়ার প্রতিষ্ঠাতা পরিচালক। তাকে জম্মু ও কাশ্মীরের স্নায়ুবিজ্ঞানের শীর্ষ অনুশীলনকারী হিসেবে দেখা হয়।  তিনি আশরাফ আলী থানভীর খলিফা মুহাম্মদ মাসিহুল্লাহ খানের শিষ্য। তিনি সরকারি মেডিকেল কলেজ, শ্রীনগরের অধ্যক্ষ হিসেবে দায়িত্ব পালন করেছিলেন। তিনি সৌরার ডায়ালাইসিস সেন্টারের পরিচালক। তিনি সহীহ বুখারীর পাঁচ খণ্ডের ভাষ্য রাফাতুল বারী ও আইজাজুল কুরআন রচনা করেছেন।   জীবনী  রফিক আহমদ পামপুরি ১৯৫৬ সালের ১৩ ফেব্রুয়ারি শ্রীনগরের সাফা কাদালে জন্মগ্রহণ করেন। তিনি কারান নগরের জাতীয় স্কুলে প্রাথমিক এবং ১৯৭৪ সালে শ্রী প্রতাপ কলেজ থেকে উচ্চ মাধ্যমিক শিক্ষা সম্পন্ন করেন। তিনি ১৯৭৯ সালে সরকারি মেডিকেল কলেজ, শ্রীনগর থেকে এমবিবিএস এবং ১৯৮৩ সালে মাস্টার্স সমাপ্ত করেন। তিনি অখিল ভারতীয় আয়ুর্বিজ্ঞান সংস্থান, দিল্লি থেকে নিউরোটোলজিতে ফেলোশিপ করেন। সুফিবাদে তিনি মুহাম্মদ মাসিহুল্লাহ খান থেকে উপকৃত হন।  ১৯৮৩ সালে তিনি শ্রীনগর সরকারি মেডিকেল কলেজের রেজিস্ট্রার নিযুক্ত হন। ১৯৯০ সালে তিনি কলেজের ইএনটি বিভাগের অধ্যাপক নিযুক্ত হন এবং পরে এর প্রধান অধ্যাপক হিসেবে পদোন্নতি পান। ২০১২ সালের ১ অক্টোবর তিনি কলেজটির অধ্যক্ষ নিযুক্ত হন। তিনি স্বেচ্ছায় অবসর নেওয়ার জন্য ২০১৫ সালের ডিসেম্বরে একটি প্রতিবাদী ছুটিতে যান, যদিও অধ্যক্ষ হিসেবে তার মেয়াদ শেষ হওয়ার কথা ২০১৮ সালের ১ ফেব্রুয়ারি। তিনি উল্লেখ করেন, তিনি প্রতিষ্ঠানগুলোর (জিএমসি এবং সংশ্লিষ্ট হাসপাতাল) অবনতি দেখতে পারেন না। বলা হয়েছিল, তিনি বিজেপির রাজনীতিবিদ লাল সিং চৌধুরীর জন্য অকাল অবসরের আবেদন করতে বাধ্য হন।  মুহাম্মদ সাইদের অনুরোধে তিনি অবসরের আবেদন প্রত্যাহার করেন। এদিকে, লাল সিং ২০১৫ সালের ১৯ ডিসেম্বর কায়সার আহমেদকে অন্তর্বর্তীকালীন অধ্যক্ষ হিসেবে নিয়োগ করেন, যিনি পদ ছাড়তে অস্বীকার করেন। ওমর আবদুল্লাহ এটিকে ‘পিডিপি বনাম বিজেপির ইগোর লড়াই’ হিসেবে বর্ণনা করেন। কাশ্মীর অবজারভারের মতে, সরকার ২২ ডিসেম্বর ২০১৫ তারিখে কায়সারকে অধ্যক্ষ হিসেবে ঘোষণা করে বিতর্ক বন্ধ করে।  রফিক আহমেদকে জম্মু ও কাশ্মীরের স্নায়ুবিজ্ঞানের শীর্ষ অনুশীলনকারী হিসেবে দেখা হয়। মুহাম্মদ মাসিহুল্লাহ খান দ্বারা প্রভাবিত হয়ে তিনি খানের নির্দেশে শ্রীনগরে ১৯৯২ সালে দারুল উলুম ইলাহিয়া প্রতিষ্ঠা করেন। বড়গাম, গণ্ডেরবাল ও কুলগামে দারুল উলুম ইলাহিয়ার অনেক শাখা আছে। ইলাহিয়ায় দারুল উলুম দেওবন্দের দারসে নিজামি এবং রাজ্য বোর্ডের ধর্মনিরপেক্ষ শিক্ষা প্রদান করা হয়। এটি একটি মাধ্যমিক বিদ্যালয় পরিচালনা করে যেখানে প্রায় তিনশত শিক্ষার্থী অধ্যয়ন করে।  তিনি সৌরার ডায়ালাইসিস সেন্টারের প্রতিষ্ঠাতা পরিচালক। এটি স্বেচ্ছাসেবী মেডিকেল ট্রাস্ট কর্তৃক প্রতিষ্ঠিত হয়, যার চেয়ারম্যান তিনি। প্রতিষ্ঠার পর থেকে তিনি দারুল উলুম ইলাহিয়ার মুহতামিম।   প্রকাশনা  তিনি আইজাজুল কুরআন, কুরআন বোঝার যন্ত্র, রাফাতুল বারী এবং দ্য নিড ফর ডিভাইন গাইডেন্সের মতো ধর্মীয় বই লিখেছেন। তার অন্যান্য একাডেমিক প্রকাশনার মধ্যে রয়েছে:  ক্রনিক সাপিউরেটিভ ওটিটিস মিডিয়া  মুখের স্নায়ুর প্রাথমিক টিউমার: রোগ নির্ণয় ও ব্যবস্থাপনা  ট্রান্সসার্ভিকাল ফরেন বডি   আরও দেখুন   দেওবন্দি ব্যক্তিত্বের তালিকা  তথ্যসূত্র   উদ্ধৃতি    গ্রন্থপঞ্জি       বহিঃসংযোগ   রফিক আহমদ পামপুরির ওয়াজের সংকলন  বিষয়শ্রেণী:দেওবন্দি ব্যক্তি বিষয়শ্রেণী:জীবিত ব্যক্তি বিষয়শ্রেণী:১৯৫৬-এ জন্ম বিষয়শ্রেণী:শ্রীনগরের ব্যক্তি বিষয়শ্রেণী:ভারতীয় সুন্নি মুসলিম পণ্ডিত বিষয়শ্রেণী:ভারতীয় বিদ্যালয় ও কলেজের প্রতিষ্ঠাতা
জোদা () ভারতের ওড়িশা রাজ্যের কেন্দুঝার জেলার একটি শহর ও পৌরসভা এলাকা।   জনসংখ্যার উপাত্ত  ভারতের ২০০১ সালের আদমশুমারি অনুসারে জোদা শহরের জনসংখ্যা হল ৩৮,৬৭১ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৫৪%। পুরুষদের মধ্যে সাক্ষরতার হার ৬৪% এবং নারীদের মধ্যে এই হার ৪৩%। সারা ভারতের সাক্ষরতার হার ৫৯.৫%, তার চাইতে জোদা এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:ওড়িশার শহর ও নগর
তাশি থেন্দুপ ভুটিয়া সিকিমের একজন ভারতীয় জনতা পার্টির রাজনীতিবিদ। তিনি সিকিম ডেমোক্রেটিক ফ্রন্টের প্রার্থী হিসাবে ২০১৯ সালে সিকিম বিধানসভা নির্বাচনে বারফুং নির্বাচনী এলাকা থেকে নির্বাচিত হন কিন্তু পরে তিনি ভারতীয় জনতা পার্টিতে যোগ দেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:সিকিম ডেমোক্রেটিক ফ্রন্টের রাজনীতিবিদ বিষয়শ্রেণী:সিকিম বিধানসভার সদস্য ২০১৯-২০২৪ বিষয়শ্রেণী:নামচি জেলার ব্যক্তি বিষয়শ্রেণী:সিকিমের ভারতীয় জনতা পার্টির রাজনীতিবিদ
-- Module:LiveEditCount -- স্বয়ংক্রিয়ভাবে XTools API থেকে ব্যবহারকারীর edit count ফেচ করার Lua মডিউল  local p = {} local mw = mw  -- API লিংক উদাহরণ: -- https://xtools.wmcloud.org/api/user/automated_editcount/bn.wikipedia.org/kironshikder/all/2021-10-10/2025-10-15/true  function p.get(frame)     local args = frame.args     local user = args.user or "Kironshikder"     local start = args.start or "2021-10-10"     local stop = args.stop or "2025-10-15"     local site = args.site or "bn.wikipedia.org"     local auto = args.auto or "true"      local url = string.format(         "https://xtools.wmcloud.org/api/user/automated_editcount/%s/%s/all/%s/%s/%s",         site, user, start, stop, auto     )      -- HTTP রিকোয়েস্ট     local response = mw.http.fetch(url)     if not response then         return "⚠️ XTools API তে সংযোগ ব্যর্থ"     end      local json = mw.text.jsonDecode(response)     if not json or not json.editcount then         return "❌ কোনো ডেটা পাওয়া যায়নি"     end      local count = json.editcount or 0     local automated = json.automated or 0     local manual = count - automated      return string.format(         "%s এর মোট সম্পাদনা সংখ্যা: %d (ম্যানুয়াল: %d, বট: %d)",         user, count, manual, automated     ) end  return p
জুলফিকার মাহমুদ মিন্টু (জন্ম: ৯ ডিসেম্বর ১৯৭৩; জুলফিকার মাহমুদ নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড় এবং ম্যানেজার। জুলফিকার তার খেলোয়াড়ি জীবনের অধিকাংশ সময় ঢাকা আবাহনীর হয়ে একজন আক্রমণভাগের খেলোয়াড় হিসেবে খেলেছেন। তিনি বর্তমানে বাংলাদেশের শীর্ষ স্তরের ফুটবল লিগ বাংলাদেশ ফুটবল প্রিমিয়ার লিগের ক্লাব শেখ রাসেলের প্রধান কোচের দায়িত্ব পালন করছেন।  ১৯৯০–৯১ মৌসুমে, বাংলাদেশী ক্লাব সাধারণ বিমার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ৩ মৌসুম অতিবাহিত করেছিলেন। অতঃপর ১৯৯৩–৯৪ মৌসুমে তিনি ঢাকা আবাহনীতে যোগদান করেছিলেন। ঢাকা আবাহনীতে ৩ মৌসুম অতিবাহিত করার পর ব্রাদার্স ইউনিয়নের সাথে চুক্তি স্বাক্ষর করেছিলেন। পরবর্তীকালে, তিনি ঢাকা আবাহনী এবং মুক্তিযোদ্ধা সংসদের হয়ে খেলেছিলেন। ২০০১–০২ মৌসুমে, তিনি মুক্তিযোদ্ধা সংসদ হতে বাড্ডা জাগরণী সংসদে যোগদান করেছিলেন; বাড্ডা জাগরণী সংসদের হয়ে ৫ মৌসুম খেলার পর তিনি অবসর গ্রহণ করেছিলেন।  ১৯৯২ সালে, জুলফিকার বাংলাদেশ অনূর্ধ্ব-১৭ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। প্রায় ২ বছর যাবত বাংলাদেশের বয়সভিত্তিক দলের হয়ে খেলার পর, তিনি ১৯৯৮ সালে বাংলাদেশের হয়ে আন্তর্জাতিক পর্যায়ে অভিষেক করেছিলেন।  খেলোয়াড়ি জীবনের ইতি টানার পর বেশ কয়েকটি দলের হয়ে সহকারী ম্যানেজারের দায়িত্ব পালন করার পর ২০১৬ সালে, জুলফিকার বাংলাদেশী ফুটবল ক্লাব চট্টগ্রাম আবাহনীর ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন। চট্টগ্রাম আবাহনীর হয়ে ৩ মৌসুম ম্যানেজারের দায়িত্ব পালন করেছেন। ২০২০–২১ মৌসুমে, তিনি সাইফের ম্যানেজারের দায়িত্ব গ্রহণ করেছেন, যেখানে তিনি প্রায় ২ মাস দলটির অন্তর্বর্তীকালীন ম্যানেজারের দায়িত্ব পালন করেছেন।  প্রারম্ভিক জীবন জুলফিকার মাহমুদ মিন্টু ১৯৭৩ সালের ৯ই ডিসেম্বর তারিখে বাংলাদেশের নোয়াখালীতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল জুলফিকার বাংলাদেশ অনূর্ধ্ব-১৭ এবং বাংলাদেশ অনূর্ধ্ব-২০ দলের হয়ে খেলার মাধ্যমে বাংলাদেশের প্রতিনিধিত্ব করেছিলেন। অতঃপর ১৯৯৮ সালে জুলফিকার আন্তর্জাতিক ফুটবলে বাংলাদেশের হয়ে অভিষেক করেছিলেন।  ২০০১ সালের ১৭ই ফেব্রুয়ারি তারিখে জুলফিকার ২৩ বছর বয়সে বাংলাদেশের হয়ে তার সর্বশেষ ম্যাচটি খেলে আন্তর্জাতিক ফুটবল থেকে অবসর গ্রহণ করেছিলেন। সৌদি আরবের দাম্মামের প্রিন্স মোহাম্মদ বিন ফাহদ স্টেডিয়ামে অনুষ্ঠিত উক্ত ম্যাচে বাংলাদেশ ৬–০ গোলের ব্যবধানে পরাজিত হয়েছিল, ম্যাচটিতে তিনি ৫৭ মিনিট খেলেছিলেন।  তথ্যসূত্র  বহিঃসংযোগ      বিষয়শ্রেণী:১৯৭৩-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশের আন্তর্জাতিক ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:ফুটবল উইঙ্গার বিষয়শ্রেণী:নোয়াখালী জেলার ব্যক্তি বিষয়শ্রেণী:দক্ষিণ এশীয় গেমসে স্বর্ণপদক বিজয়ী বাংলাদেশী বিষয়শ্রেণী:বাংলাদেশী ফুটবল ম্যানেজার বিষয়শ্রেণী:আবাহনী লিমিটেডের (ঢাকা) ফুটবলার বিষয়শ্রেণী:ব্রাদার্স ইউনিয়নের ফুটবলার বিষয়শ্রেণী:মুক্তিযোদ্ধা সংসদ ক্রীড়া চক্রের ফুটবলার বিষয়শ্রেণী:দক্ষিণ এশীয় গেমসে ফুটবলে পদক বিজয়ী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:চট্টগ্রাম বিভাগের ক্রীড়াবিদ বিষয়শ্রেণী:আবাহনী লিমিটেডের (চট্টগ্রাম) ফুটবলার বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:বাংলাদেশী পুরুষ ফুটবলার বিষয়শ্রেণী:বাংলাদেশের আন্তর্জাতিক যুব ফুটবলার
Criteria Guidelines This award may be presented to any Wikipedian who displays drive to disambiguate Wikipedia.  Usage  Do not use this barnstar if they won the monthly dab challenge. In that case, use Template:Super Disambiguator's Barnstar.  By default, this template includes a generic description of the award. To include the default message and a custom user message, use: {{subst:Template:Disambiguator's Barnstar|Message ~~~~}}  To remove the default message, use: {{subst:Template:Disambiguator's Barnstar|Message ~~~~|}} (A pipe "|" is added at the end)  To use only the default message, use: {{subst:Template:Disambiguator's Barnstar|~~~~}}   Alternative version  100px|right The alternative version uses the image on the right, to include simply use  at the end. The code is working like the normal version: To include the default message and a custom user message, use: {{subst:Template:Disambiguator's Barnstar|Message ~~~~|alt}}  To remove the default message, use: {{subst:Template:Disambiguator's Barnstar|Message ~~~~|alt|}} (A pipe "|" is added at the end)  To use only the default message, use: {{subst:Template:Disambiguator's Barnstar|~~~~|alt}}   Notes  By default, the user message is italicized. Placing of a <br> tag is recommended before the signature.
ব্যাটামবং (ইংরেজি: Battambang) (উচ্চারণ: /bɐtdəmbɒ:ŋ/) (ফ্রাটাবং-এর সিয়ামিজ নাম) এর উৎপত্তি ১১ শতকে খ্‌মের সাম্রাজ্যের মধ্য দিয়ে। এটি বর্তমানে কম্বোডিয়ার দ্বিতীয় বৃহত্তম শহর, এবং ব্যাটামবং প্রদেশের রাজধানী, এবং ব্যাটামবং-এর পল্লী অঞ্চলের অন্তর্গত একটি জেলা। থাই সৈন্যবাহিনীর অনুপ্রবেশের পর এটি সিয়ামের পূর্বাঞ্চলীয় প্রদেশের মূল বাণিজ্যিক এলাকায় পরিণত হয়, যদিও কম্বোডীয় জাতিগোষ্ঠীর মানুষেরাই এখানকার মূল বাসিন্দা ছিলেন। পরবর্তীতে ফরাসীদের চাপে পড়ে ১৯০৯ সালে থাইরা সরে আসতে বাধ্য হয়। ফরাসিরা এখানে থাইদের কাছ থেকে শহরটির উদ্ধারকারী হিসেবে মূলত এই কাজটি করে। দ্বিতীয় বিশ্বযুদ্ধের সময় জাপানের সাথে হওয়া এক চুক্তির মাধ্যমে থাইরা এই স্থানটি আবার ফিরে পাওয়ার চেষ্টা করে, কিন্তু যুদ্ধের শেষে জাপানের পরাজয়ের ফলে থাইদের আবার পিছু হটতে হয়, এবং ফরাসীরাই এই স্থান শাসন করতে থাকে। অবশেষে ১৯৫৩ সালে আনুষ্ঠানিকভাবে এই অঞ্চলটির ভার কম্বোডিয়ার হাতে ন্যস্ত করা হয়। এই শহরটি মন্টন ক্‌মের সাবেক রাজধানী হিসেবেও পরিচিত।   বহিঃসংযোগ   Battambang - The Rice Bowl of Cambodia (Official Webseite of the Provincial Town Battambang on www.battambang-town.gov.kh)   Phnom Bannon Hill Temple   তথ্যসূত্র   বিষয়শ্রেণী:কম্বোডিয়ার শহর  km:ក្រុងបាត់ដំបង
প্রায় ৬৫০ খ্রিস্টাব্দের দিকে, জামাইকা অস্টিওনয়েড সংস্কৃতির লোকেরা (তাইনোদের পূর্বপুরুষ) বসতি স্থাপন করেছিল, সম্ভবত তারা দক্ষিণ আমেরিকা থেকে এসেছিল। ম্যানচেস্টার প্যারিশের কুমির পুকুর এবং সেন্ট. অ্যান প্যারিশের লিটল রিভার হল অস্টিওনয়েড ব্যক্তির প্রথম জ্ঞাত স্থানগুলির মধ্যে অন্যতম, এরা "রেডওয়্যারের মানুষ" নামে পরিচিত। এরা উপকূলের নিকটে বাস করতো এবং কচ্ছপ ও মাছ শিকারের মাধ্যমে জীবনযাপন করতো।  ৯৫০ খ্রিস্টাব্দের দিকে, মেলানকান সংস্কৃতির লোকেরা জামাইকার উভয় উপকূল এবং জামাইকার অভ্যন্তরে উভয় স্থানে বসতি স্থাপন করেছিল, হয় তারা রেডওয়্যার সংস্কৃতির মধ্যে মিশে গিয়েছিল অথবা তাদের সাথে দ্বীপে একই সাথে বসবাস করেছিল।  তাইনো সংস্কৃতিটি জামাইকাতে ১২০০ খ্রিস্টাব্দের দিকে বিকশিত হয়েছিল। তারা দক্ষিণ আমেরিকা থেকে ইউকা চাষের একটি ব্যবস্থা নিয়ে আসে যা দ্বীপটিতে "কনুকো" নামে পরিচিত ছিল। মাটিতে পুষ্টি যুক্ত করতে আরাওয়াক স্থানীয় ঝোপঝাড় এবং গাছ পুড়িয়ে সেগুলোর ছাই দিয়ে বড় বড় ঢিপি তৈরী করতো , তাতে তারা কাটা ইউকা গাছ লাগাতো।  তাইনো সমাজ দুটি শ্রেণিতে বিভক্ত ছিলঃ নাবোরিয়াস(সাধারণ) এবং মিতানোস(অভিজাত)। বহিকস নামে পরিচিত পুরোহিত/নিরাময়কারীরা ক্যাসিকস (শুধু পুরুষ) নামে পরিচিত গ্রামপ্রধান পরামর্শদাতা ছিল। ক্যাসিকস গুয়ানান নামক সোনার দুল পরার এবং কাঠের চেয়ারে বসে গৃহীত অতিথির উপরে থাকার সুযোগ ভোগ করেছিল। বহিকসদের তাদের নিরাময়ের ক্ষমতা এবং দেবতাদের সাথে কথা বলার দক্ষতার জন্য প্রশংসিত করা হতো।  তাইনোর আত্মীয়তা, বংশ এবং উত্তরাধিকার বিষয়ে মাতৃতন্ত্র ব্যবস্থা ছিল। যখন কোনও পুরুষ উত্তরাধিকারী উপস্থিত না থাকে, উত্তরাধিকার বা উত্তরাধিকারটি মৃত বোনের সবচেয়ে বয়স্ক পুরুষ সন্তানের কাছে যায়। তাইনোর নতুন বিবাহিত দম্পতিকে মায়ের বাড়িতে থাকতে হতো। নতুন বিবাহিত দম্পতির বর তার ভাগ্নি সন্তানদের জীবনে তাদের আসল পিতার চেয়ে গুরুত্বপূর্ণ ছিলেন; মূলত মামা তাইনো ছেলেদের পুরুষ সমাজে পরিচয় করিয়ে দিতো।  অধিকাংশ তাইনোরা কাঠের খুঁটি, বোনা খড় এবং তালের পাতায় নির্মিত বড় বৃত্তাকার কুঠীগুলিতে (বোহিওস) বাস করতো। কেন্দ্রীয় চত্বরের চারপাশে নির্মিত এই বাড়িগুলিতে প্রতিটিতে ১০-১৫ টি পরিবার থাকতে পারতো। ক্যাসিকস এবং তার পরিবার কাঠের বারান্দা সহ একই রকমের আয়তক্ষেত্রাকার কুঠীগুলিতে(ক্যানি) বাস করতো। তাইনো বাড়ির গৃহসজ্জার মধ্যে সুতির বিছানাবিশেষ(হামাকা), ঘুমানো এবং বসার জন্য খেজুর পাতার তৈরি পাপোশ, কাঠের চেয়ারগুলি (দুজো বা দুহো) বোনা আসন, মাচা এবং বাচ্চাদের জন্য দোলনা অন্তর্ভুক্ত ছিল।  তাইনোরা বাতেই (ইংরেজিঃ Batey) নামে একটি আনুষ্ঠানিক বল খেলা খেলতো। বিপক্ষ দলগুলির প্রতি দলে ১০ থেকে ৩০ জন খেলোয়াড় থাকতো এবং একটি শক্ত রাবার বল ব্যবহার করা হতো। সাধারণত দলগুলি পুরুষদের সমন্বয়ে গঠিত হত, তবে মাঝেমধ্যে মহিলারাও খেলাটি খেলত। খেলাগুলি প্রায়শই গ্রামের কেন্দ্রের চত্বরের দরবারে খেলা হত এবং বিশ্বাস করা হয়েছিল যে এটি সম্প্রদায়ের মধ্যে বিরোধ নিষ্পত্তি করার জন্য ব্যবহৃত হয়েছিল। সর্বাধিক বিস্তৃত বল মাঠগুলি সর্দারদের সীমানায় পাওয়া গিয়েছিল। প্রায়শই, গ্রামের প্রধানগণ একটি খেলার সম্ভাব্য ফলাফলের উপর বাজি ধরার প্রচলন ছিল।  তাইনোরা আরওয়াকান ভাষায় কথা বলতো, তবে এই ভাষার কোনো লিখিত রূপ ছিল না। তাদের ব্যবহৃত কিছু শব্দ, যেমন বারবাকোয়া ("বারবিকিউ"), হামাকা ("হ্যামক"), কানোয়া ("ক্যানো"), টাবাকো ("টোবাকো"), ইউকা, বাটাটা ("মিষ্টি আলু") এবং জুরাকান ("হারিকেন"), যা পরবর্তীতে স্পেনীয় এবং ইংরেজি ভাষায় অন্তর্ভুক্ত হয়েছিল।   চিত্রসমূহ    তথ্যসূত্র   বিষয়শ্রেণী:জামাইকার ইতিহাস
রণথম্ভোর জাতীয় উদ্যান হল ভারতের রাজস্থানের একটি জাতীয় উদ্যান, যার আয়তন ১,৩৩৪ বর্গ কিঃমিঃ (৫১৫ বর্গ মাইল)। এটি উত্তরে বনাস নদী এবং দক্ষিণে চম্বল নদী দ্বারা আবদ্ধ। উদ্যানের মধ্যে অবস্থিত ঐতিহাসিক রণথম্ভোর দুর্গের নামানুসারে এর নামকরণ করা হয়েছে।  তথ্যসূত্র  বিষয়শ্রেণী:রাজস্থানের জাতীয় উদ্যান বিষয়শ্রেণী:ভারতের বাঘ সংরক্ষণাগার বিষয়শ্রেণী:রাজস্থানের দর্শনীয় স্থান বিষয়শ্রেণী:১৯৮০-এ রাজস্থানে প্রতিষ্ঠিত
ডান|থাম্ব|200x200পিক্সেল| উরুসের রাতে বরুশাই সৈয়দ ইব্রাহিম ওয়ালিউল্লাহর দরগাহ, কানভাই, মেলাক্কাল, মাদুরাই  থাম্ব|200x200পিক্সেল| ভারুশাই সৈয়দ ইব্রাহিম ওয়ালিউল্লাহ, কানাভাই, মেলাক্কাল, মাদুরাইয়ের দরগাহের সমাধি  মেলাক্কাল ভারতের তামিলনাড়ুর মাদুরাই জেলার একটি গ্রাম, যেখানে বরুশাই সৈয়দ ইব্রাহিম ওয়ালীউল্লাহর সমাধি পাওয়া যায়।   অবস্থান  মেলাক্কাল উত্তরে নাগমালাই পাহাড়, দক্ষিণে ভাইগাই নদী দ্বারা বেষ্টিত একটি গ্রাম।   কানাভাই দরগা  ভারুশাই সৈয়দ ইব্রাহীম শহীদ ওয়ালীউল্লাহ  হল এরওয়াদির সুলতান সৈয়দ ইব্রাহিম শাহীদ বাদুশা নায়াগম এর বংশধর হয় । তিনি মুরসাল ইব্রাহিম শহীদ এর দাদু ছিলেন ।এটির অবস্থান মায়াকুলাম এর থাচু ওরানির কাছে যেটি  ইস্ট-কোস্ট রোডের এরভাদি এবং কিলাক্কারাই এর মাঝে অবস্থিত ।  তিনি নল্লা ইব্রাহিম ওয়ালিউল্লাহর প্রপিতামহ এবং  ইনি এরওয়াদি দরগাহের সমস্ত লেবাই মুজাবির (হকদার)  দের পূর্বপুরুষ। নল্লা ইব্রাহিমের দরগাহ (যার প্রকৃত নাম মুহাম্মদ ইব্রাহিম ) এরওয়াদি মূল দরগাহ ক্যাম্পাসে অবস্থিত। সৈয়দ বরুশাই ইব্রাহিম শহীদ ওয়ালিউল্লাহর দরগা ধর্মীয় সম্প্রীতির জন্য বিখ্যাত । এখানে  সমস্ত ধর্মের লোকেরা সমবেত হয়ে থাকেন ।   শিক্ষা    সরকারী কলার উচ্চ মাধ্যমিক বিদ্যালয়   সরকারী কলার প্রাথমিক বিদ্যালয়   সিএসআই প্রাথমিক বিদ্যালয়।   লক্ষ্মী সুব্রামণিয়ান পলিটেকনিক কলেজ   উৎসব    ঘোড়া আনা (কুঠিরাই এডুপ্পু)   পুরতাসি পঙ্গাল   মাসি উৎসব - মাসির তামিঝ মাস।   পঙ্গাল উৎসব - ৩ দিন   দরগায় সান্থানা কুডু - ইসলামী মাসের তৃতীয় রবিউল- আখিরের ২ য় দিন   কৃষি  কৃষিকাজ এর পাশাপাশি এরা নদী থেকে মাছ ধরে জীবিকা নির্বাহ করে থাকেন । ।   উপাসনালয়    একটি পেরুমাল কোভিল   একটি মেলাক্কাল গ্রামের মন্দির কালীম্মান কোভিল   একটি কানভই আয়য়নার এবং করপ্পসামি কোভিল   একটি কাশি নাথার মন্দির   একটি কালুভানাথর মন্দির   একটি মীনাচি সুরন্দরশ্বর মন্দির   একটি মসজিদ   একটি সিএসআই চার্চ   আরো দেখুন    মাদুরাই জেলা  বিষয়শ্রেণী:তামিলনাড়ুর ভবন ও স্থাপনা বিষয়শ্রেণী:ভারতীয় দরগাহ বিষয়শ্রেণী:ভারতের সুফি মাজার